|  |
| --- |
| **NOTA INFORMATIVĂ**  **la** **proiectul hotărârii Guvernului cu privire la modificarea unor hotărâri ale Guvernului (privind testarea antidrog)** |
| **1.** **Denumirea autorului și, după caz, a participanților la elaborarea proiectului** |
| Proiectul hotărârii Guvernului cu privire la modificarea unor hotărâri ale Guvernului (privind testarea antidrog)  a fost elaborat de către Ministerul Afacerilor Interne. |
| **2.** **Condițiile ce au impus elaborarea proiectului de act normativ și finalitățile urmărite** |
| La 26 octombrie 2023 Parlamentul Republicii Moldova a adoptat Legea  nr. 311/2023 pentru modificarea unor acte normative (testare antidrog).  Potrivit legii prenotate s-au modificat Legea nr.713/2001 privind controlul și prevenirea consumului abuziv de alcool, consumului ilicit de droguri și de alte substanțe psihotrope, Codul penal nr.985/2002, Codul de procedură penală nr.122/2003 și Codul contravențional nr.218/2008 în vederea instituirii atribuției Poliției de a efectua testarea antidrog prin intermediul mijloacelor tehnice de testare în scopul consolidării capacității acesteia de a preveni și combate consumul și traficul de substanțe stupefiante, psihotrope sau a precursorilor, garantarea protecției cetățenilor împotriva pericolelor generate de consumul de droguri, asigurarea siguranței traficului rutier prin prevenirea și combaterea contravențiilor/ infracțiunilor comise sub influența substanțelor interzise.  Prin urmare, în conformitate cu prevederile art. V alin. (2) din legea nominalizată, Guvernul urmează în termen de 6 luni de la data publicării legii să aducă actele sale normative în corespundere cu aceasta.  În acest sens, fiind necesară modificarea Regulamentului privind modul de testare alcoolscopică şi examinare medicală pentru stabilirea stării de ebrietate şi naturii ei, aprobat prin Hotărârea Guvernului nr.296/2009 și Regulamentului circulației rutiere, aprobat prin Hotărârea Guvernului nr.357/2009, în vederea instituirii mecanismului și modalității de efectuare a testării antidrog de către polițiști și alte persoane împuternicite cu acest drept, similar mecanismului de efectuare a testării alcoolscopice.  Scopul principal al acestei intervenții normative este de a consolida capacitatea Poliției de a preveni și combate consumul și traficul de substanțe stupefiante și psihotrope, protecția cetățenilor împotriva pericolelor generate de consumul de droguri, asigurarea siguranței traficului rutier prin prevenirea și combaterea contravențiilor/infracțiunilor comise sub influența substanțelor interzise, garantarea securității și a drepturilor cetățenilor și a unui climat de ordine și siguranță în societate.  Implementarea prevederilor propuse va institui mecanismul și modalitatea efectuării procedurii de testare antidrog prin intermediul mijloacelor tehnice de testare antidrog (de exemplu analizor Dräger, model DrugTest 5000), prin recoltarea salivei (lichidului bucal).  Astfel, prin operarea modificărilor la Hotărârea Guvernului nr. 296/2009 cu privire la aprobarea Regulamentului privind modul de testare alcoolscopică și examinare medicală pentru stabilirea stării de ebrietate și naturii ei, acesta va reglementa modul de efectuare a testării antidrog de către polițiști și alte persoane abilitate în acest sens.  Prin urmare, se vor revizui noțiunile și termenii utilizați în Regulamentul privind modul de testare alcoolscopică și examinare medicală pentru stabilirea stării de ebrietate și naturii ei, majoritatea din acestea regăsindu-se în Legea nr. 713/2001 privind controlul și prevenirea consumului abuziv de alcool, consumului ilicit de droguri și de alte substanțe psihotrope, iar altele care sunt specifice doar prezentului Regulament se vor regăsi în continuare la pct. 21 (ce va completa prevederile Regulamentului).  De asemenea, pentru uniformizarea proiectului Regulamentul privind modul de testare alcoolscopică și examinare medicală pentru stabilirea stării de ebrietate și naturii ei, cât și aducerea acestuia în concordanță protocoalele clinice, precum și utilizarea terminologiei gramaticale corecte se propune utilizarea în tot cuprinsul textului Regulamentului a sintagmei ,,prelevarea probelor biologice” cu substituirea sintagmei ,,recoltarea probelor biologice”.  În continuare se propune a fi reglementate starea de ebrietate narcotică ce atestă prezența în organism a produselor ori substanțelor stupefiante, psihotrope, etnobotanice și analogi ai acestora sau a medicamentelor cu efecte similare acestora, ce determină dereglarea psiho-funcţională a organismului și manifestările clinice corespunzătoare, survenită în urma consumului acestora.  Vor fi precizate categoriile de persoane care se supun testării antidrog, la decizia polițistului sau altei persoane abilitate de a efectua astfel de testare, precum și categoriile de persoane care se supun examinării medicale și anume:   * conducătorii de vehicule bănuiți de consum de droguri; * persoanele bănuite de consum de droguri, care încalcă ordinea publică și/sau care manifestă comportament agresiv și violent; * persoanele implicate în accidente în traficul rutier, cu excepția accidentelor grave soldate cu traumatizarea sau decesul persoanelor.   Prin urmare, va fi stabilit modul de efectuare a testării antidrog de către persoanele abilitate în acest scop, instruite în modul stabilit și cu respectarea regulilor și normativelor sanitaro-epidemiologice în vigoare în conformitate cu instrucțiunile aprobate în acest sens, precum și temeiurile legale pentru efectuarea testării antidrog.  La fel, vor fi reglementate obligațiile persoanei abilitate cu dreptul de efectuare a testării antidrog, iar în cazul documentării faptei ilicite în baza rezultatului testării antidrog, în procesul-verbal pe lângă datele obligatorii se vor indica numărul și/sau seria de identificare a aparatului electronic, numărul de ordine al probei.  Totodată, persoana testată antidrog, care nu va fi de acord cu procedura testării, funcționarea aparatului de testare, rezultatul testării, va în drept să-l conteste, prin examinarea medicală cu recoltarea obligatorie a probelor biologice, iar persoana testată va fi însoțită de angajatul Inspectoratului Național de Securitate Publică al Inspectoratului General al Poliției la cea mai apropiată instituție medicală abilitată, similar procedurii de testare alcoolscopică.  Este important de menționat că, prin aplicarea la fața locului a mijlocului tehnic de testare antidrog se urmărește determinarea eventualului consum a substanțelor stupefiante, psihotrope, etnobotanice și analogi ai acestora de către persoana supusă testării, iar în cazul în care persoana va fi sub influența substanțelor interzise, polițistul o va conduce la o instituție medicală abilitată pentru efectuarea examinării medicale.  Refuzul subiectului de a fi condus la o instituție medicală abilitată pentru examinarea medicală cu recoltarea probelor biologice va considerat ca refuz de la dreptul de a contesta rezultatul testării antidrog și va servi drept temei pentru menținerea acestuia în vigoare.  Totodată, se propune excluderea unor dispozitive (proba Rappoport, „Controlul Treziei”, Aparatul APDVA 1, AG-1200, PPS-1, Indicatorul “Alcotester”) din procesul de examinarea medicală pentru stabilirea stării de ebrietate și naturii ei, deoarece norma se referă la metodele utilizate de personalul medical în cadrul examenului clinic specific și nu la instrumentele pe care acesta la aplică, cu atât mai mult că, aceste dispozitive sunt învechite și nu se mai utilizează în procesul examenului clinic a persoanei supuse examinării medicale.  În acest sens norma va prevedea utilizarea unor tehnologii actuale și moderne aplicate de către medic la efectuarea examenului clinic specific, în procesul examinării medicale pentru stabilirea stării de ebrietate și naturii ei.  La fel, proiectul conține norme de ajustare a terminologiei utilizate în conținutul Regulamentului privind modul de testare alcoolscopică și examinare medicală pentru stabilirea stării de ebrietate și naturii ei, cu ajustarea acesteia la prevederile Legii nr. 713/2001 privind controlul şi prevenirea consumului abuziv de alcool, consumului ilicit de droguri şi de alte substanţe psihotrope, care operează cu norme generale privind consumul de *substanțe stupefiante, psihotrope, etnobotanice și de analogi ai acestora*, în procesul de testare antidrog.  De asemenea, se propune a fi excluse interpretările eronate privind modalitatea de efectuare a examinării medicale pentru stabilirea stării de ebrietate şi naturii ei, și anume la prelevarea probelor de laborator *(sânge şi/sau urină)* de către instituția medicală abilitată, prin reglementarea obligativității prelevării obligatorie a probelor de sânge și urină în cadrul examinării medicale de laborator.  Subsidiar, va fi adusă o claritate asupra termenului de comunicare persoanei examinate și autorității interesate, a concluziei examinării medicale pentru stabilirea stării de ebrietate și naturii ei, precum și termenului de contestare a acestei concluzii, pentru a fi excluse posibilitățile de tergiversare a termenului și eschivarea de la răspundere a persoanelor examinate medical, în cazul în care a fost constatată starea de ebrietate.  Totodată, se va institui posibilitatea victimei sau părții vătămate să conteste concluzia examinării medicale pentru stabilirea stării de ebrietate şi naturii ei, inclusiv rezultatul analizei de laborator a probelor biologice, prin intermediul organul de drept care a dispus examinarea medicală, pentru a asigurarea dreptului la un proces echitabil în cazul apariției unor situații în care victimele sau părțile vătămate nu sunt de cord cu concluziile examinării medicale primare, care în prezent nu dispun de dreptul de contestare a acestor concluzii.  Prin modificarea Regulamentului circulației rutiere, aprobat prin Hotărârea Guvernului nr. 357/2009, va fi stabilită obligația conducătorului de vehicul să se supună, la solicitarea polițistului, procedurii de testare antidrog sau, după caz, examenului medical de prelevare a probelor biologice în vederea constatării consumului de droguri ori de alte substanțe psihotrope sau de medicamente cu efecte similare.  De asemenea, conducătorul de vehicul implicat într-un accident în traficul rutier va fi obligat să nu consume droguri, precum și să nu administreze medicamente preparate în baza acestora până nu va fi supus testării antidrog, sau, după caz, examinării medicale și prelevării probelor biologice.  Suplimentar, se propune a fi abrogată Hotărârea Guvernului nr. 1139/2003 despre aprobarea Regulamentului cu privire la modul de utilizare a mijloacelor tehnice, inclusiv a mijloacelor de măsurare și aparatajului medical din dotarea poliției, care nu este aplicabilă din considerentul că, aceasta pune în aplicare Legea nr. 416-XII din 18 decembrie 1990 cu privire la poliței, care a fost abrogată prin Legea nr. 320/2012 cu privire la activitatea Poliției și statutul polițistului.  Totodată, prevederile Hotărârii Guvernului nr. 1139/2003 reglementează cerințe de utilizare a mijloacelor tehnice, care fac obiectul Legii metrologiei nr. 647/1995, a fost abrogată prin Legea metrologiei nr. 19/2016.  De asemenea, se specifică că, Reglementările prevăzute de Hotărârea Guvernului nr. 1139/2003, sunt prevăzute de Hotărârea Guvernului nr. 296/2009 cu privire la aprobarea Regulamentului privind modul de testare alcoolscopică și examinare medicală pentru stabilirea stării de ebrietate și naturii ei, Hotărârea Guvernului nr. 965/2014 pentru aprobarea Regulamentului privind organizarea și funcționarea Sistemului automatizat de supraveghere a circulației rutiere „Controlul traficului” și acte administrative ale Ministerului Afacerilor Interne și Poliției: Procedura de măsurare legală PML-5-06:2018 ,,Măsurarea concentrației de etanol în aerul expirat de persoanele testate, cu analizorul concentrației de etanol în aerul expirat de tip Drager Alcotest 7510” (Ordin MAI nr. 22/2019), Procedura de măsurare legală PML 10-01:2018 ,,Măsurarea vitezei mijloacelor de transport auto cu ajutorul aparatului (laser) pentru măsurarea vitezei de mișcare a autovehiculelor tip LTI 20/20 ,,TruCam”” (Ordin MAI nr. 266/2018); Instrucțiunea privind modul de utilizare și gestionare a mijloacelor tehnice de model LTI20/20 ”TruCAM I și TruCAM II” (Ordinul șefului INSP nr.35/2023), Instrucțiunea privind modul de examinare a contravențiilor constatate prin intermediul mijloacelor tehnice certificate/omologate și/sau mijloacelor de măsurare adecvate și verificate metrologic (Ordinul șefului IGP nr.278/2023).  Prin urmare, se constată că, Hotărârea Guvernului nr. 1139/2003 despre aprobarea Regulamentului cu privire la modul de utilizare a mijloacelor tehnice, inclusiv a mijloacelor de măsurare și aparatajului medical din dotarea poliției, care a devenit desuetă în conformitate cu prevederile art. 67 alin. (9) din Legea 100/2017 cu privire la actele normative. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect nu are ca scop armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul hotărârii Guvernului cu privire la modificarea unor hotărâri ale Guvernului (privind testarea antidrog) vizează:   1. ***Modificarea*** ***Regulamentului privind modul de testare alcoolscopică și examinare medicală pentru stabilirea stării de ebrietate și naturii ei, aprobat prin Hotărârea Guvernului nr. 296/2009*** după cum urmează: 2. Aducerea în concordanță a Regulamentului privind modul de testare alcoolscopică şi examinare medicală pentru stabilirea stării de ebrietate și naturii ei, la prevederile art. 17 alin. (26) din Legea nr. 713/2001 privind controlul şi prevenirea consumului abuziv de alcool, consumului ilicit de droguri şi de alte substanţe psihotrope, care prevede obligativitatea Guvernului de a aproba Regulamentul privind modul de testare alcoolscopică, de testare antidrog şi de examinare medicală pentru stabilirea stării de ebrietate şi naturii ei se aprobă de Guvern. 3. Reglementarea la pct. 2 și pct. 21 a noțiunilor utilizate în Regulamentului privind modul de testare alcoolscopică și examinare medicală pentru stabilirea stării de ebrietate și naturii ei, în corespundere cu noțiunile utilizate în Legea nr. 713/2001 privind controlul și prevenirea consumului abuziv de alcool, consumului ilicit de droguri și de alte substanțe psihotrope. 4. Reglementarea modului de testare antidrog de către polițiști și alte persoane abilitate în acest sens, prin operarea modificărilor la pct. 1 și pct. 3 din hotărâre, pct. 41, pct. 5, pct. 6, pct. 9, pct. 10, pct. 111, pct. 12, pct. 13, pct. 14, pct. 20 și pct. 22 din Regulamentul privind modul de testare alcoolscopică şi examinare medicală pentru stabilirea stării de ebrietate și naturii ei, care sunt necesare pentru instituirea mecanismului și modalității de efectuare a testării antidrog stabilite în Legea nr. 713/2001 privind controlul și prevenirea consumului abuziv de alcool, consumului ilicit de droguri și de alte substanțe psihotrope. 5. Reglementarea la pct. 19, pct. 21 și pct. 22 din Regulament a cazurilor în care persistă obligativitatea prelevării obligatorie a probelor de sânge și urină în cadrul examinării medicale de laborator pentru stabilirea stării de ebrietate provocată de produsele ori substanțele stupefiante, psihotrope, etnobotanice, analogilor acestora sau de medicamente cu efecte similare acestora. 6. Ajustarea pct. 5, pct. 6, pct. 10, pct. 21, pct. 22, pct. 25 și pct. 26 din Regulament la terminologia utilizată în Legea nr. 713/2001 privind controlul și prevenirea consumului abuziv de alcool, consumului ilicit de droguri și de alte substanțe psihotrope, care operează în cuprinsul actului normativ cu sintagma ,,substanțe stupefiante, psihotrope, etnobotanice și de analogi ai acestora, în procesul de testare antidrog”. 7. ***Modificarea Regulamentul circulației rutiere, aprobat prin*** [***Hotărârea Guvernului nr. 357/2009***](lex:HGHG20090513357)***, după cum urmează:*** 8. Prin modificarea pct. 11 din Regulamentul circulației rutiere, va fi stabilită obligația conducătorului de vehicul să se supună, la solicitarea polițistului, procedurii de testare antidrog sau, după caz, examenului medical de recoltare a probelor biologice în vederea constatării consumului de droguri ori de alte substanțe psihotrope sau de medicamente cu efecte similare. 9. La punctul 12 din Regulament va fi stabilită procedura prin care conducătorul de vehicul implicat într-un accident în traficul rutier va fi obligat să nu consume droguri, precum și să nu administreze medicamente preparate în baza acestora până nu va fi supus testării antidrog, sau, după caz, examinării medicale și recoltării probelor biologice. 10. ***Abrogarea Hotărârii Guvernului*** ***nr. 1139/2003 despre aprobarea Regulamentului cu privire la modul de utilizare a mijloacelor tehnice, inclusiv a mijloacelor de măsurare și aparatajului medical din dotarea poliției,*** din considerentul că actul normativ nominalizat a devenit desuet.   Totodată, în conformitate cu art. 56 alin. (3) din Legea nr. 100/2017 cu privire la actele normative, *se propune intrarea în vigoare a proiectului de lege la data publicării acestuia în Monitorul Oficial al Republicii Moldova,* în legăturăcu necesitatea utilizării dispozitivelor de testare antidrog din dotarea Poliției, precum și realizarea următoarelor scopuri: protecția cetățenilor împotriva pericolelor generate de consumul de droguri; asigurarea siguranței traficului rutier prin prevenirea și combaterea infracțiunilor comise sub influența substanțelor interzise; garantarea securității și a drepturilor cetățenilor și a unui climat de ordine și siguranță în societate; consolidarea competenței și capacității Poliției în vederea prevenirii și combaterii consumului de substanțe stupefiante, psihotrope, etnobotanice și analogi ai acestora. |
| **5.** **Fundamentarea economico-financiară** |
| Implementarea acestui proiect nu necesită alocarea unor resurse financiare suplimentare de la bugetul de stat.  Se reiterează că, la moment Inspectoratul General al Poliției dispune de 10 dispozitive de testare narcologică (analizor Dräger, model DrugTest 5000), care conform instrucțiunilor producătorului, odată în doi ani se efectuează procedura de calibrare, iar costul unei asemenea proceduri variază la aproximativ 2000 lei per dispozitiv. Astfel, mijloacele financiare necesare pentru procedurile de mentenanță a dispozitivelor, anual, vor constitui 1000 lei pentru o unitate.  Reieșind din numărul mic de mijloace tehnice de testare narcologică, care sunt la dispoziția Inspectoratului General al Poliției, pentru moment nu necesită alocarea unor resurse financiare suplimentare de la bugetul de stat.  Este de menționat că, prin prezentul proiect de hotărâre, se va stabili doar cadrul normativ pentru descrierea mecanismului și modalității efectuării procedurii de testare antidrog prin intermediul mijloacelor tehnice de testare antidrog, pentru constatarea consumului de substanțe stupefiante, psihotrope, etnobotanice și analogi ai acestora.  Ulterior, dotarea Poliției cu dispozitive de testare narcologică se va asigura în conformitate cu acțiunea 3.1.6 ,,Dotarea, conform normativelor, a autospecialelor și angajaților implicați în supravegherea circulației rutiere” a Programului de Ordine și Securitate Publică pentru anii 2022-2025, aprobat prin Hotărârea Guvernului nr. 913/2022, pentru care sunt prevăzute surse financiare alocate, după cum urmează pe ani: 2024 - 23205,0 mii lei; 2025 - 35700,0 mii lei.  În acest sens, acțiunile propuse în Program, sunt preluate din Strategia de dezvoltare a domeniului afacerilor interne pentru anii 2022-2030, aprobată prin HG nr. 658/2022, iar planificarea resurselor financiare a fost efectuate în strânsă corelare cu prioritățile Guvernului.  O altă parte din echipamente urmează a fi obținute de către Inspectoratul General al Poliției prin intermediul proiectelor partenerilor de dezvoltare, care la moment nu pot fi accesate, din lipsa cadrului normativ care să descrie mecanismul și modalitatea efectuării procedurii de testare antidrog prin intermediul mijloacelor tehnice de testare antidrog. |
| **6.** **Modul de încorporare a actului în cadrul normativ în vigoare** |
| Proiectul elaborat se încadrează în cadrul normativ și aprobarea acestuia va constitui temei pentru aprobarea și ajustarea actelor normative administrative ale Inspectoratului General al Poliției, după cum urmează: aprobarea instrucțiunilor de utilizare echipamentului de constatare a tipurilor de droguri. |
| **7. Avizarea și consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional şi Regulamentului cu privire la procedurile de consultare publică cu societatea civilă în procesul decizional, aprobat prin Hotărârea Guvernului nr. 967/2016, proiectul urmează a fi plasat pe pagina web oficială a Ministerului Afacerilor Interne (https: //www.mai.gov.md), la compartimentul „Transparența”, rubrica „Consultări publice”, precum și pe platforma guvernamentală https: //particip.gov.md.  La 23 noiembrie 2023, anunțul privind elaborarea proiectului hotărârii Guvernului cu privire la modificarea unor hotărâri ale Guvernului (privind testarea antidrog) fost plasat pe pagina web oficială a Ministerului Afacerilor Interne (https: //www.mai.gov.md), la compartimentul „Transparența”, rubrica „*Consultări publice/Inițierea elaborării actelor normative*” și pe platforma guvernamentală www. particip.gov.md, fiind expusă argumentarea necesităţii de a adopta acest act normativ și termenul-limită, locul şi modalitatea în care părţile interesate pot prezenta sau expedia recomandări.  <https://particip.gov.md/ro/document/stages/proiectului-hotararii-de-guvern-cu-privire-la-modificarea-unor-hotarari-ale-guvernului-testarea-antidrog/11538>  La 11 decembrie 2023, proiectul de hotărâre elaborat de către Ministerul Afacerilor Interne (scrisoarea nr. 38/5607 din 11.12.2023) a fost expediat pentru consultare în adresa Ministerului Sănătății (inclusiv Agenția Medicamentului și Dispozitivelor Medicale), prin care s-a solicitat expunerea pe marginea acestuia, cu înaintarea recomandărilor și completărilor motivate, care vor contribui la definitivarea proiectului.  Prin urmare, propunerile și recomandările formulate pe platforma Ministerului Sănătății, au fost luate în considerare la definitivarea proiectului de hotărâre.  În conformitate cu prevederile Legii nr.100/2017 cu privire la actele normative, proiectul actului normativ urmează a fi supus consultărilor publice și remis spre avizare/expertizare către Cancelaria de Stat, Ministerul Sănătății, Ministerul Infrastructurii și Dezvoltării Regionale, Ministerul Finanțelor, Procuratura Generală, Ministerul Justiției, Centrul Național Anticorupție. |
| **8.** **Constatările expertizei anticorupție** |
| Proiectul se va transmite pentru efectuarea expertizei anticorupție, conform art.35 din Legea nr.100/2017 cu privire la actele normative. |
| **9.** **Constatările expertizei juridice** |
| Proiectul se va transmite pentru efectuarea expertizei juridice, conform art. 37 din Legea nr.100/2017 cu privire la actele normative. |
| **10. Constatările altor expertize** |
| Proiectul nu conține prevederi de reglementare a activității de întreprinzător în sensul Legii nr.235/2006 cu privire la principiile de bază de reglementare a activității de întreprinzător.  Respectiv, nu este necesară examinarea acestuia de către Grupul de lucru pentru reglementarea activității de întreprinzător.  De asemenea, proiectul nu cade sub incidența altor expertize necesare de a fi efectuate în condițiile Legii nr.100/2017 cu privire la actele normative. |

**Secretar general adjunct**

**al ministerului Vladislav COJUHARI**